ΓΡΑΠΤΗ ΕΡΩΤΗΣΗ E-2268/99

υποβολή: Hans Kronberger (NI) προς την Επιτροπή

(13 Δεκεμβρίου 1999)

Θέμα: Αναγνώριση επαγγελματικής επάρκειας ως χειρομαλάκτη εντός της ΕΕ

Σε μια συγκεκριμένη περίπτωση ένα άτομο αυστριακήςπηκοότητας που είχεποβάλει αίτηση σχετικά με την αναγνώριση της επαγγελματικής του επάρκειας από την κυβέρνηση της Κάτω Βαυαρίας (Γερμανία) έλαβε αρνητική απάντηση με την ακόλουθη αιτιολόγηση:

«Μια αναγνώριση με βάση την οδηγία 92/51/ΕΟΚ(1) και ως εκ τούτου σύμφωνα με την παράγραφο 2, εδάφιο 4 του MRhG (νόμος περί χειρομαλακτών και φυσικοθεραπευτών) δεν είναι δυνατή, διότι τα εν λόγω επαγγέλματα δεν ανταποκρίνονται στο επαγγελματικό πρότυπο του χειρομαλάκτη και του ιατρικού καθηγητή κολύμβησης παρά την εν μέρει ταυτόσημη επαγγελματική ονομασία τους.»

Ομως το ομοσπονδιακόπουργείο στη Βόννη έδωσε στον αιτούντα σε σχετικό ερώτημά του αντίθετη πληροφόρηση, δηλαδή ότι η αναγνώριση της εκπαίδευσής του σύμφωνα με την παράγραφο 16 στο πλαίσιο της κοινοτικής οδηγίας είναι ασφαλώς δυνατή.

Η Επιτροπή καλείται να απαντήσει στις ακόλουθες ερωτήσεις:

1. Είναι από νομικής άποψης ορθό, να απορρίπτεται σε έναν αυστριακόπήκοο αναγνώριση της επαγγελματικής του επάρκειας ως χειρομαλάκτη στη Γερμανία;

2. Ποιά νομική βάση ισχύει τελικά;

(1) ΕΕ L 209 της 24.7.1992, σελ. 25.

Απάντηση του κ. Bolkestein εξ ονόματος της Επιτροπής

(14 Ιανουαρίου 2000)

1. Ναι, εφόσον τα επαγγέλματα διαφέρουν, όπως εξηγείται κατωτέρω.

2. Καταρχήν το γενικό σύστημα, όπως αυτό καθορίζεται στην οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1) καθώς και στην οδηγία 92/51/ΕΟΚ του Συμβουλίου της 18ης Ιουνίου 1992 σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ, αφορά την αναγνώριση διπλωμάτων και επαγγελματικών προσόντων στο εσωτερικό της Κοινότητας, πλην των εξαιρέσεων που προβλέπονται στις οδηγίες.

Ωστόσο, προκειμένου κάποιος να ασκήσει σε ένα κράτος μέλος το ίδιο επάγγελμα με αυτό το οποίο μπορεί, βάσει των προσόντων του, να ασκήσει στο κράτος μέλος στο οποίο εκπαιδεύθηκε, πρέπει να συντρέχουν ορισμένες προϋποθέσεις" ειδικότερα, ο ενδιαφερόμενος πρέπει να διαθέτει όλα τα απαιτούμενα προσόντα, ενώ οφείλει επίσης να ζητήσει την αναγνώριση των διπλωμάτων του από το κράτος μέλος στο οποίο πρόκειται να ασκήσει την επαγγελματική του δραστηριότητα. Εάν δεν συντρέχουν όλες οι προϋποθέσεις εφαρμογής των οδηγιών, ένα κράτος μέλος μπορεί να αρνηθεί να τις εφαρμόσει. Η απορριπτική απόφαση πρέπει, βεβαίως, να είναι αιτιολογημένη ώστε να μπορεί να ελεγχθεί αν πράγματι η συγκεκριμένη περίπτωση εξαιρείται από το πεδίο εφαρμογής των οδηγιών.

Μια ατομική απόφαση βασίζεται στη σύγκριση των προσόντων του μετανάστη με την εκπαίδευση που προβλέπεται όσον αφορά το επάγγελμα το οποίο ο μετανάστης επιθυμεί να ασκήσει σε ένα συγκεκριμένο κράτος μέλος (στην περίπτωση αυτή εφαρμόζονται οι εθνικές κανονιστικές ρυθμίσεις). Εξάλλου, από το κράτος μέλος στο οποίο ο μετανάστης θέλει να εργασθεί, λαμβάνεται επίσηςπόψη το πεδίο δραστηριότητας των επαγγελμάτων και στα δύο κράτη μέλη. Η αξιολόγηση των πραγματικών στοιχείων που περιλαμβάνονται σε ένα ατομικό φάκελο εμπίπτει στην αρμοδιότητα των εθνικών αρχών και διενεργείται σύμφωνα με τη διαδικασία που καθορίζεται στις οδηγίες" η διαδικασία αυτή προβλέπει την έκδοση αιτιολογημένης απόφασης και τη γνωστοποίησή της στον ενδιαφερόμενο εντός τεσσάρων μηνών από την κατάθεση του πλήρους φακέλου του μετανάστη στην αρμόδια αρχή.

Το γεγονός ότι δύο επαγγέλματα σε δύο κράτη μέλη φέρουν παρόμοια ονομασία, αποτελεί απλώς ένδειξη ότι τα εν λόγω επαγγέλματα είναι ενδεχομένως ταυτόσημα. Στην πραγματικότητα, η ταυτότητα δύο επαγγελμάτων σε δύο διαφορετικά κράτη μέλη καθορίζεται βάσει του πεδίου δραστηριότητας κάθε επαγγέλματος και όχι βάσει της ονομασίας του. Εάνπάρχουν πολύ σημαντικές διαφορές, ενδέχεται να πρόκειται για δύο διαφορετικά επαγγέλματα στα εν λόγω δύο κράτη μέλη και, ως εκ τούτου, το γενικό σύστημα δεν μπορεί να εφαρμοσθεί. Εκτός από την εξαιρετική αυτή περίπτωση, ότανπάρχουν σημαντικές διαφορές μεταξύ των εκπαιδευτικών συστημάτων δύο κρατών μελών, είναι δυνατό να ζητηθεί από το μετανάστη η αναπλήρωση των ελλείψεων ώστε να καλυφθούν οι ουσιαστικές διαφορές πουφίστανται μεταξύ των δύο συστημάτων.

Στη συγκεκριμένη περίπτωση, ο ενδιαφερόμενος έχει τη δυνατότητα, εφόσον το επιθυμεί, να ασκήσει τα δικαιώματά του στο κράτος μέλοςποδοχής σύμφωνα με το εσωτερικό δίκαιο και, ειδικότερα, να προβεί στην άσκηση προσφυγής. Η προαναφερθείσα οδηγία παρέχει στο μετανάστη τη δυνατότητα δικαστικής προσφυγής σύμφωνα με το εθνικό δίκαιο. Εξάλλου, βάσει των πληροφοριών που παρασχέθηκαν από τις γερμανικές αρχές, ο ενδιαφερόμενος θα μπορούσε να ζητήσει την επανεξέταση της απόφασης από το Υπουργείο Υγείας (Gesundheitsministerium) του κρατιδίου στο οποίο εκδόθηκε η απόφαση.

(1) ΕΕ L 19 της 24.1.1989.